جادو یا سیحر نەریتێک وشێوازیکی جوڵەیە لە لایەن جادوگەرەکەوە بە کار دێت ھەندێ جار ھەندێ ماددە بەکار دەھێنێت بۆ بە دەست ھێنانی توانایەکی وا کە بتوانێت دەست بگرێت بەسەر ھەستی کەسی ئاسایدا ، وە جادوگەرش کەسێکە ھەوڵ دەدات بۆ زیان گەیاندن بە کەسانی تر بە ڕیگەی نا ڕاستەوخۆ وە ھۆکارەکەشی بەستنەوەی خراپەکەیە بە کەسەکەوە کە دەبێتە ھۆی سەرکەوتنی ڕەچەتەی خراپەکاریەکە بەسەر نەفسی کەسەکەدا ، جادو ڕێگا و شێوازێکە بۆ ھەول دان بۆ دەست گرتن بەسەر ژینگەی پەیوەندییە کۆمەڵایەتیەکان و خەڵکی کە لە ڕێگەیەوە دەتوانێت خراپە بڵاو بکاتەوە ببێتە ھۆی تێکدانی پەیوەندی خەڵکی ، شێوازەکانی جادوو زۆرن وەک ، نوشتە و دەست خوێندنەوە و قاوە گرتنەوەو و خەلەتاندنی چاو …ھتد سیحری تەواو بەھۆی تەنھا کەسێکەوە ئەنجام دەدرێت کە پەیوەندی بەھێز لە نێوان ساحیرەکە و شەیتان ھەبێ یا خود لەگەڵ جنۆکەدا ئەمە سیحر بیت نەک فێلی چاو و خێرای دەست ، وەک ڕیتشارد بەیکەری فەیلەسوف دەڵێت شەیتان کە لە ئنگلیزیدا پێی دەوترێت ” Devil ” لە دوو ووشە پێک ھاتووە ئەوانیش ( do – evil ) واتە ” خراپە ئەنجام بدە” . شەیتان ئەوەیە کە شەڕ بەرھەم دەھێنێت و ڕێگا بۆ کەسەکان خۆش دەکات لەبەر چاویان جوانی دەکات و دەبێتە ھۆی بەرھەم ھێنانی ڕۆحی شەرانگێزی لەناو مرۆڤەکاندا .مانای وشەی ” السحر ” لە زمانی عەرەبیدا بەو کاتە دەوترێت کە شەو کۆتای دێت و ڕۆژ دەست پێ دەکات چاو ناتوانێت شتەکان بە جوانی ببینێت و لێڵ و نادیارە سیحریش واتە شتێک کە فێڵ لە چاو دەکات شتێکت پیشان دەدات وا دەزانی ڕاستییە بەڵام ئەوە جادوگەرەکان تەنھا دەست بەسەر چاوی بینەرەکاندا دەگرن و وا دەیخەنە بەر چاوییان کە شتەکانیان ڕاستییە بەلام ھیچی ڕاستی نیە.